OpenLLM-France/wikimedia huggingface dataset:
# Alika Kinan

Alika Kinan Sánchez (Kordoba, Argentina, 1976ko ekainaren 24a) emakumeen eskubideen aldeko ekintzailea da, sexu-esplotaziorako gizakien salerosketatik bizirik atera dena. Prostituzioaren abolizionismoaren defendatzailea.

## Biografia

Gizakien salerosketaren delituaren ondorioz, 2012an Ushuaia hiriko El Sheik wiskeriatik erreskatatu zuten. Harrezkero, kausa penal bat garatu zuen bere kaptadoreen eta Estatuaren aurka. Estatuak tratularien jarduera babestu eta, gero, uko egin zion bere egoeran zeuden pertsonei dagokien laguntza emateari, legearen arabera. 2016. urtean, Tierra del Fuego Kriminal Federaleko Ahozko Auzitegiak zazpi urteko kartzela-zigorra ezarri zion bere bahitzaileari, eta Ushuaiako Udalaren erantzukizun zibila onartu zuen.
San Martin Unibertsitate Nazionaleko (UNSAM) Idazkaritza Akademikoko Gizakien Salerosketa eta Ustiapenari buruzko Azterlan, Ikerketa eta Prestakuntza Programa (PEFITE) zuzentzen du.

## Aintzatespenak

* 2015ean, Argentinako Nazioaren Senatuak Emakume Aipagarri izendatu zuen.
* 2017an, Argentinako gizakien salerosketaren aurkako Héroe saria jaso zuen, esklabotasun modernoaren aurkako Héroe saria, Estatu Batuetako Sailak emana, Washingtongo Kapitolioan, Gizakien Salerosketaren aurkako Nazioarteko Topaketan.

## Erreferentziak

* 1 2 Iglesias, Mariana. (15 de noviembre de 2015). Alika, la primera esclava sexual que lleva a juicio su calvario. .
* ↑ Día contra la explotación sexual: la activista que logró condenar al Estado. 12 de agosto de 2019.
* ↑ Alika Kinan, la argentina que durante 16 años fue víctima de la prostitución y hoy EE.UU. considera una "heroína" en la lucha contra el tráfico de personas. .
* ↑ «Sobrevivir a la trata de personas: "Me costó mucho entender que era una víctima y distanciarme de mis explotadores"» Infobae.
* ↑ Programa de Estudio, Formación e Investigación sobre Trata y Explotación. .
* ↑ «Acto de entrega Mujer Destacada del año 2015» Honorable Senado de la Nación.
* ↑ «Premio Héroe contra la Trata de Personas para la argentina Alika Kinan» Embajada de los Estados Unidos en Argentina 2017-06-27.

## Kanpo estekak

* Alika Kinan Fundazioa
* Datuak: Q27057589
* Multimedia: Alika Kinan / Q27057589
# Alderdi Karlista

Alderdi Karlista izan daiteke:
* Alderdi Karlista (1833), ultrakontserbadore, Karlos Maria Isidro Borboikoa eta bere ondorengoen eskubideak aldarrikatzen zituena;
* Alderdi Karlista (1970), sozialista autogestionario, Karlos Xabier Borboi-Parmakoa buruzagia duena.
# Alderdi Iraultzaile Instituzionala

Alderdi Iraultzaile Instituzionala (gaztelaniaz: Partido Revolucionario Institucional edo PRI) Mexikoko alderdi politiko bat da, Plutarco Elías Calles presidente ohiak Alderdi Nazional Iraultzaile izenpean 1929ko martxoaren 4an sortua. Hirurogeita hamar urtez jarraian, 1930etik 2000ra, herrialdeko alderdi nagusia izan zen. 1988an bere zatiketarik handiena jasan zuen, Korronte Demokratikoa banandu zenean. Zatiketak Iraultza Demokratikoaren Alderdiaren sorrera eragin zuen.
Bederatzi hamarkadatan zehar, alderdiak ideologia ugari izan ditu, askotan presidenteak berak erabakitakoak. Bere hastapenetan, ezkertiar idealak zituen alderdi bezala definitu zen, amaitu berri zen Mexikoko Iraultzak markatua. 1980ko hamarkadan, alderdiari hainbat erreforma neoliberal egin zizkioten, eta erreforma horiek zentro-eskuineko politika gisa identifikatutariko egungo joera eragin zuten: Estatuko enpresen pribatizazioa, Eliza katolikoarekiko harremanak berrezartzea eta merkatu askeko kapitalismoa ezartzea, besteak beste.

## Erreferentziak

* ↑ Berria. [#5377 Estilo Liburua. .
* ↑ (Ingelesez) La Botz, Dan. (1995). Democracy in Mexico: Peasant Rebellion and Political Reform. , 121 or..
* ↑ (Gaztelaniaz) «Partido Revolucionario Institucional» Excelsior.
* ↑ (Ingelesez) Russell, James W.. (2009). Class and Race Formation in North America. University of Toronto Press, 155 or. ISBN 978-0-8020-9678-4..
* ↑ (Ingelesez) Kopstein, Jeffrey; Lichbach, Mark; Hanson, Stephen E.. (2014-7-21). Comparative Politics: Interests, Identities, and Institutions in a Changing Global Order. Cambridge University Press.

## Kanpo estekak

* Datuak: Q682969
* Multimedia: Institutional Revolutionary Party (PRI) / Q682969
# Alderdi Justizialista

Argentinako Errepublikako Alderdi Justizialista Nazionala (gaztelaniaz: Partido Justicialista Nacional de la República Argentina), arruntki Alderdi Justizialista (gaztelaniaz: Partido Justicialista, PJ, paɾˈtiðo xustisjaˈlista ahoskatua) deitua, Argentinako alderdi politikoa da, Iraultzaren Alderdi Bakarraren eta ondoren Alderdi Peronistaren jarraitzailea dena. Alderdi hori Juan Domingo Perónek sortu zuen 1946an, eta, aldi berean, Laboristen, Batasun Zibiko Erradikal Junta Berritzailearen eta Independentearen bat-egitearen ondorioz sortu zen.
Sortu zenetik, subiranotasun politikoa, independentzia ekonomikoa eta justizia soziala hartu zituen estandarte nagusi gisa, eta, ordutik, oso lotuta geratu zen langile-klasearekin eta sindikatuekin. Horrela, jaio zenetik, Herritarren Batasun Erradikala alderdiarekin batera, Argentinako alderdi politiko ezagunenetako bat izatea lortu zuen. Afiliatu gehien dituen herrialdeko alderdia da, 2022an 3.237.605 afiliatu izanda.
Justizialismoa hamar aldiz iritsi zen herri-hautaketaz Nazioko Lehendakaritzara: Juan Domingo Perón (1946, 1951n hautatua eta berriro 1973ko irailean), Héctor José Cámpora (1973ko martxoan), Carlos Saúl Menem (1989, 1995ean hautetsia), Néstor Kirchner (2003), Cristina Fernández de Kirchner (2007, 2011n hautetsia) eta Alberto Fernández (2019).

## Buruzagiak

* 1946–1974: Juan Perón (Presidente: 1946–1955, 1973–1974)
* 1974–1985: Isabel Perón (Presidente: 1974–1976)
* 1985–1990: Antonio Cafiero
* 1990–2001: Carlos Menem (Presidente: 1989–1999)
* 2001: Rubén Marín (Bitartekaria)
* 2001–2003: Carlos Menem
* 2003–2004: Eduardo Fellner
* 2004–2005: (No leader)
* 2005–2008: Ramón Ruiz
* 2008–2009: Néstor Kirchner (Presidente: 2003–2007)
* 2009: Daniel Scioli (Bitartekaria)
* 2009–2010: Néstor Kirchner
* 2010–2014: Daniel Scioli (Bitartekaria)
* 2016–2018: José Luis Gioja
* 2018: Luis Barrionuevo (ordezkari judiziala)
* 2018–2021: José Luis Gioja
* 2021–egun: Alberto Fernández (Presidente: 2019–2023)

## Erreferentziak

* 1 2 «Datorrenerako termometroa» Berria 2019-08-11 CC BY-SA 4.0 lizentziapean.
* ↑ Hiroshi, Matsushita. (1986). Movimiento obrero argentino. 1930-1945. Buenos Aires: Hyspamérica, 287-189 or. ISBN 9506144273..
* ↑ Luna, Félix. (1984). El 45. Buenos Aires: Hyspamérica, 219 or..

## Kanpo estekak

* Datuak: Q1053668
# Alderdi Komunisten eta Langileen Nazioarteko Topaketa

Alderdi Komunisten eta Langileen Nazioarteko Topaketak mundu osoko hainbat alderdi komunistek eta langileek urtero antolatzen dituzten nazioarteko konferentziak dira. Erakunde parte hartzaileek haien herrialdeetako bizipenak partekatzeko eta gai jakin bati buruzko baterako deklarazioa ateratzeko asmoz antolatzen dituzte. Greziako Alderdi Komunistak egin zuen lehen topaketarako deia, Atenasen 1998ko azaroan egina.
2009ko abenduan web gune erkide bat sortzea adostu zuten, ingelesez eta gaztelaniaz, topaketetan parte hartu ohi duten alderdiek ekarpenak egiteko.
Horrez gain, erakundeak lantalde bat du, topaketak antolatzeaz arduratzen da Brasilgo, Greziako, Indiako, Libanoko, Portugalgo, Errusiako y Hegoafrikako alderdi komunistez osatua.

## Kanpo estekak

* SolidNet, topaketetako alderdi parte hartzaileen koordinazioarako balio duen web gunea (Ingelesez)
* Datuak: Q2440449
# Alderdi Karlista (1970)

Alderdi Karlista (gaztelaniaz: Partido Carlista, PC) bere burua karlismoaren erakunde historikoaren jarraitzaile aldarrikatzen duen espainiar alderdi politikoa da. 1970 eta 1972 artean, Xabier Borboi-Parmakoak «Comunión Tradicionalista» alderdiaren hiru batzar zuzendu zituen Arbonan eta alderdia berrantolatu zuen demokratiko, sozialista eta federal izateko. Barneko antolakuntza federala du eta Euskalherriko Karlista Alderdia, Partit Carlí de Catalunya, Partit Carlista del País Valencia, Partido Carlista de Aragón eta beste alderdiek osatuta dago.

## Idazkari Nagusiak

* José María Zabala (1965-1979)
* Mariano Zufia (1979-1983)
* Enrique Cordero (1983-1987)
* Juan Francisco Martín de Aguilera (1987-2000)
* Evaristo Olcina (2000-2009)
* Jesús María Aragón (2009-egun)

## Ikus, gainera

* Ekintza Talde Karlistak
* Jurramendiko hilketak

## Erreferentziak

* ↑ Izu Belloso, Miguel José. (2007). Navarra como problema: nación y nacionalismo en Navarra. Biblioteca Nueva, 341 or. ISBN 9788497427234..

## Kanpo estekak

* Datuak: Q3049400
# Alderdi Konstituzionalista Demokrata

Alderdi Konstituzionalista Demokrata (errusieraz: Конституционно-демократическая партия, translit.: Konstitutsionno-demokraticheskaya partiya), Konstituzionalista-Demokratak eta Kadeteak moduan ere ezagunak, 1905ean sortutako Errusiako alderdi burges-liberal bat zen, monarkia konstituzionalaren aldekoa.

## Historia

Kadeteek tsarismoarekin itunak egitearen alde egin zuten eta guda inperialista bultzatu zuten. Otsaileko Iraultza burgesak tsarra uzkaili ostean, burgesia handi ustez “demokratikoaren” ordezkari gisa, hitzez otsaileko iraultza babestera beharturik aurkitu baziren ere, finez, errepublika berriaren aurka konspiratzen zuten. Errusiako Behin-behineko Gobernuaren, burgesaren, sostengu nagusietako bat izan zen: halaxe, bere politika, langileen aurkako errepresioan, lur-jabeen lurrak banatzen zituzten nekazariak jazartzean, Sobieten aurkako probokazioak eta mehatxuak burutzean (hauen deuseztatzea eskatzen zuten) eta guda inperialistan kosta ala kosta jarraitzean oinarritzen zen.
Otsaileko Iraultzaz geroztik, Errusiako alderdirik atzerakoiena eta eskuindarrena izan zen. Irailean Korniloven estatu-kolpea babestu zuten. Urriko Iraultza Sozialistaren etsai porrokatuak izan ziren eta Guda Zibilean Armada Zuriaren zutabe politiko nagusia izan ziren.
Alderdi honen burua Pavel Miliukov (1917eko otsailetik apirilera Kanpo Arazoetarako ministroa) zen, eta beste militante ezagun batzuk Georgi Lvov (1917ko otsailetik uztailera Errusiako lehen ministro), Aleksandr Konovalov, Nikolai Nekrasov (1917ko uztailetik urrira Gobernuburu-orde), Vasili Maklakov, Andrei Xingariov (1917eko martxo eta apiril artean Elikadura ministro, 1917eko maiatza eta uztail artean Finantza ministro); Fiodor Kokoxkin eta Fiodor Roditxev izan ziren.

## Erreferentziak

* 1 2 3 4 Kadeteak (demokrata-konstituzionalistak), K17, 2017-05-09. CC0 Domeinu Publikoa

## Kanpo estekak

* Datuak: Q155820
* Multimedia: Constitutional Democratic Party / Q155820
# Alderdi Laborista (Erresuma Batua)

Alderdi Laborista edo Alderdi Langiletiarra (ingelesez: Labour Party) Erresuma Batuko alderdi ezkertiar nagusia da. Gaur egun Erresuma Batuko politikaria den Harriet Harman du buruzagitzat.
Alderdi Langiletiarra XIX. mendeko sindikatuetatik atera zen. Hasieran sozialdemokrazia aldarrikatu arren, Blairren garaipenaren ondoren politika neoliberalak erabiltzen hasi ziren. Blairrek berak "hirugarren bidea" (third way) edo "Alderdi langiletiar berria" (New labour) bezalako izenak ezarri zizkion bere agintzeko erari.

## Lehen ministroak

Hona hemen Erresuma Batuko lehen ministro langiletiarren zerrenda:
| Izena | Jaioterria | Agintealdia |
| Ramsay MacDonald | Eskozia | 1924; 1929-1931 |
| Clement Attlee | Ingalaterra | 1945–1950; 1950-1951 |
| Harold Wilson | Ingalaterra | 1964-1966; 1966-1970; 1974; 1974-1976 |
| James Callaghan | Ingalaterra | 1976-1979 |
| Tony Blair | Eskozia | 1997-2001; 2001-2005; 2005-2007 |
| Gordon Brown | Eskozia | 2007-2010 |

## Erreferentziak

* ↑ «langiletiar» Euskaltzaindiaren Hiztegia. .
* ↑ http://www.parties-and-elections.eu/unitedkingdom2.html%5B%5D

## Kanpo-estekak

* (Ingelesez) Alderdi laboristaren webgune ofiziala
* Datuak: Q9630
* Multimedia: Labour Party (United Kingdom) / Q9630
# Alderdi Laborista (Irlanda)

Alderdi Laborista edo Alderdi Langiletiarra (Labour party Ingelesez edo Páirtí an Lucht Oibre Gaeleraz) Irlandako Errepublikako alderdi sozialdemokrata nagusia da. 1912an Irladako Sindikatu Biltzarretik jaio zen, James Connollyk sortuta.

## Historia

Alderdi Laboristak 1918 eta 1921eko hauteskundeetan esku ez hartzea erabaki zuen, Irlandaren estatus politikoa bigarren maila batean uzten zelako. Guda zibilak alderdia zatitu zuen, Anglo-Irlandar Itunaren kontra eta alde zirenen artean. Gerraren ondoren, 1920, 1930 eta 1940ko hamarkadetan eserleku kopuruan bigarren eta hirugarren alderdia izan zen, Fine Gaelekin lehian.
Urte hauetan zehar James Larkin eta William X. O'Brienen arteko gatazkak alderdiari kalte handia egin zion, eta Alderdi laborista nazionala izeneko zatiketa jaio zen. 1960ko hamarkadan, alderdia norabide sozialista hartu zuen eta 1973 eta 1977 artean Fine Gaelekin koalizioan gobernatu zuten. 1981 eta 1987 urteen artean ere koalizio berbera errepikatu zen. Hamarkada honetan alderdiaren ezker eta eskuin frakzioek desadostasun sakonak izan zituzten. Azkenean, alderdi nagusiekin akordioak izatearekin aurka zirenak garrantzia galdu zuten alderdian. Joe Higgins alderditik kanporatu zutenean, Irlandako alderdi sozialista sortu zuen.
1990an Mary Robinson Irlandako presidente izendatu zuten (Alderdi Laboristako kide zen arren, independente gisa aurkeztu zen). 1993 eta 1994 artean, Fianna Fail alderdiarekin gobernatu zuen, baina 1994an Ortzadarraren koalizioa (Rainbow Coalition) eratu zuten Fine Gael eta Ezker Demokratarekin. 1997ra arte iraun zuen gobernu honek, Berti Ahern hauteskundeak irabazi zituenean. Urte berean, ezker demokratarekin bat egin zuten. Fine Gaelkin koalizio akordia sinatu zuten hauteskundeetarako 2007an.
Akordio horren ondorioz, eta 2011ko hauteskundeetan izandako emaitza onei esker, gobernua osatu zuen Fine Gael-ekin batera. Egungo alderdiburua Joan Burton da.

## Alderdiaren sailak

* Gaztedi laborista.
* Emakume laboristak.
* Sindikalista laboristak
* Zinegotzi laboristak
* Ipar irlandako foro laborista
* Berdintasun laborista

## Alderdiburuak

* Thomas Johnson 1922-1927
* Thomas J. O'Connell 1927-1932
* William Norton 1932-1960
* Brendan Corish 1960-1977
* Frank Cluskey 1977-1981
* Michael O'Leary 1981-1982
* Dick Spring 1982-1997
* Ruairi Quinn 1997-2002
* Pat Rabbitte 2002-2007
* Eamon Gilmore 2007-2014
* Joan Burton 2014tik

## Erreferentziak

* ↑ «langiletiar» Hiztegi Batua. .

## Kanpo estekak

* (Ingelesez) Webgune ofiziala
* (Ingelesez) Gaztedi laborista
* Datuak: Q503614
* Multimedia: Labour Party (Ireland) / Q503614
# Ainaloa (Hawaii)

Ainaloa Ameriketako Estatu Batuetako erroldak esleitutako leku bat da. Hawaii konderrian kokatuta dago, Hawaii estatuan. 3.609 biztanle ditu, 5,113852 kilometro koadroko azaleran banatuta.

## Ikus, gainera

* Hawaii konderria

## Kanpo estekak

* Datuak: Q2120855
# Ain al-Hilweh

Ain al-Hilweh (arabieraz: عين الحلوة‎, lit. esanahia "udaberri natural gozoa"), Ayn al-Hilweh eta Ein al-Hilweh ere idatzia, Libanoko palestinarren errefuxiatuen kanpamendu handiena da. 70.000 palestinar errefuxiatu baino gehiago zituen, baina ia 120.000ra hazi zen [1]. Siriatik etorritako iheslarien ondorioz, 2011 urteaz geroztik. Kanpamendua Miye ou Miye herriaren eta Mieh Mieh iheslarien esparruaren mendebaldean dago, Sidon hiriko portuaren hego-ekialdean eta Darb Es Sim herriaren iparraldean. Ain al-Hilweh, 1948an, Gurutze Gorriaren Nazioarteko Batzordeak Sidoneko hiriburutik gertu kokatu zuen Amqa, Saffuriya, Sha'ab, Taitaba, Manshieh, al-Simireh, al-Nahr, Safsaf, Hittin, al-Ras al-Ahmar, al-Tira eta Tarshiha herrietako errefuxiatuak Palestinako iparraldean kokatzeko. Ain Al-Hilweh Miye ou Miye, Darb Sim eta Sidoneko lurjabeen jabetzako lurraldetan kokatzen da. Libanoko Indar Armatuek ezin direnez kanpamendura sartu Libanoko komunikabideek Ain al-Hilweh-i "legerik gabeko zonaldea" deitu diote. Uste dute Libanoko gobernuak bilatzen duen jende asko kanpalekuan sartu dela Libanoren aginte faltaren ondorioz.

## Kanpo estekak

* Datuak: Q2916033
* Multimedia: Ain al-Hilweh Palestinian refugee camp in Sidon / Q2916033
# Aina Moll Marquès

Aina Moll Marquès ( Ciutadella de Menorca, 1930eko abuztuaren 14a – Palma Mallorcakoa, 2019ko otsailaren 9a ) Herrialde Katalanetako filologo eta politikaria izan zen.

## Biografia

Francesc de Borja Moll hizkuntzalariaren alaba nagusia zen, eta harekin lankidetzan aritu zen Diccionari català-valencià-balear delakoaren azken bi liburukietan, katalanaren dialekto nagusiak dokumentatu zituen lan inportantea. 1953an, lortu zuen lizentziatura Filologia Erromanikoan, eta Parisen, Estrasburgon eta Zurichen zabaldu zituen ikasketak.
Politikan, Balear Uharteetako autonomia finkatzeko garaian transferentziak negoziatzeko lehen taldean egon zen 1980ko hamarkadaren hasieran, eta Kataluniako Generalitateko Hizkuntza Politikarako zuzendari nagusia izan zen 1980tik 1988ra. 1995etik 1996ra bitartean Balearreko gobernuko aholkulari linguistikoa izan zen.
2020an, Kataluniako Generalitateak katalana digitalki garatzeko ekimen bati AINA deitu zion Aina Mollen omenez.

## Erreferentziak

* ↑ «Aina Moll i Marquès | enciclopèdia.cat» www.enciclopedia.cat (Noiz kontsultatua: 2020-12-14).
* ↑ (Katalanez) «Neix ‘AINA’, el projecte del Govern per garantir el català en l'era digital» Departament de Polítiques Digitals i Administració Pública (Noiz kontsultatua: 2020-12-14).

## Kanpo estekak

* Datuak: Q11904512
* Multimedia: Aina Moll Marquès / Q11904512
# Aina Villalonga

Aina Villalonga Zaydín (Palma Mallorcakoa, Balearrak, 1883 - ib., 1961) Palma Mallorcako antzerki-idazlea eta itzultzailea izan zen.

## Biografia
### Familia

Joan Villalonga infanteria teniente koronelaren eta Josefina Zaydinen alaba zen.
Oso goiz hasi zuen bere arte-jarduera, hamabi urte zituenetik literatura idazten, eta abeslari hasi zen hamasei urte zituela (abeslari lana oso iragankorra izan zen). Ziur aski, literaturaren munduarekiko interesaren hasierak zerikusia izan zuen bere letren munduko bi seniderekin ere (Margalida Caimari poeta, amonaren ahizpa, eta ama-osaba bat).

### Heziketa eta idazle ibilbidea

Garaiko idazle ezagunenen ikaslea izan zen. Pons eta Gallarzak antolatzen zituen literatura-bileretara (Josep M. Quadrado 'irensten' zen haietara) joan zen eta, ondoren, Tomàs Fortesa izan zuen maisu. Bere ondoan sortu zen antzerki-egile. Italieratik itzuli zituen testuak, eta katalanez eta gaztelaniaz idatzi zuen, eta, batez ere antzerkian egindako lanagatik gogoratzen bada ere, nobelak eta poesia ere idatzi zituen, eta Mallorcako El Correo-n eta La Almudaina-n kolaborazioak egin zituen, Mallorcako santcrist-en ikonografiari buruzko artikuluekin.
Antzerki-ekoizpenaren hasiera Catalina Valls, Cristina Valls eta senarrak sortutako Catina-Estelrich konpainiak estreinatu zituen obra dramatikoak izan ziren. Konpainia hori nabarmendu egin zen ekintza katolikoko mugimendu baten adierazlerik argiena izateagatik. Mugimendu horrek antzerki eta autore ideologikoki erromantiko kontserbadore batzuk zituen, eta gehienak karlismoaren aldekoak ziren. 1932an Las Margaritas Emakume Tradizionalisten Elkarteko idazkaritzaz arduratu zen.

### Bizitza pertsonala

Rafael Morey eta Llompartekin ezkondu zen eta hiru seme-alaba izan zituzten. 1961ean, Aina Villalonga jaioterrian hil zen hipertentsioaren eta diabetesaren ondorioz.

## Lanak

Antzerki-egile gisa egindako jarduera bizian, berrogeita hamar bat obra idatzi zituen, eta horietako hogei estreinatu ziren. Haren literatura-ondareak Gerra Zibilak eta frankismoaren lehen urteetan eragindako isiltasuna erakusten du. 1950eko hamarkadan amaitu zen bere goraldia, eta antzerki-ahanzturan erori zen
* 1934. Celestina.
* 1934. El rebeinét.
* 1935. Dos diàlegs.
* 1935. Coverbos de dones.
* 1936. Esperant al metge.
* 1937. Cigala juliolera.
* 1947. La Corona comtal.
* 1958. Pinzeladas de antaño. Novela de costumbres mallorquinas. (Novel·la).

## Erreferentziak

* ↑ ActivitatOcupacióEscriptoraMovimentCarlisme, Aina Villalonga ZaydinBiografiaNaixement1883 PalmaMort1961Palma; Romanticisme; Llompart, ConservadorismeFamíliaCònjugeRafel Morey. «Wikiwand - Aina Villalonga Zaydin» Wikiwand (Noiz kontsultatua: 2022-11-03).
* ↑ «Wikiwand - Diccionari Biogràfic de Dones» Wikiwand (Noiz kontsultatua: 2022-11-03).

## Bibliografia

* Antzerkiaren hiztegia Balear Uharteetan (2006). Palma: Lleonard Muntaner, 2.
* Mallorcako Entziklopedia Handia (1991). Mallorca: Promomallorca Ediciones, 18.
* Nadal, Antoni (2005). XX. mendeko antzerki katalanari buruzko azterlanak. Bartzelona: Publicaciones de la Abadía de Montserrat.

## Kanpo estekak

* Datuak: Q20100251
# Ain Temouchenteko probintzia

Ain Temouchent (arabieraz: ولاية عين تموشنت‎) Aljeriako wilaya edo probintzietako bat da. 2.376,89 kilometro koadro ditu eta 384.565 biztanle 2008ko erroldan. Hiriburua Ain Temouchent da. Guztira 8 barruti eta 28 udalerri ditu.

## Barrutiak

* Aïn Kihel
* Aïn Larbaâ
* Aïn Témouchent
* Béni Saf
* El Amria
* El Malah
* Hammam Bou Hadjar
* Oulhassa Gheraba

## Kanpo estekak

* Datuak: Q233670
* Multimedia: Aïn Témouchent Province / Q233670
# Almirante (armada)

    Artikulu hau itsas gudarosteko buruzagi gorenari buruzkoa da; beste esanahietarako, ikus «Almirante (argipena)».
Almirante (Heg.), halaber amiral (Ipar.), gradua, mailaketa militar bat da, herrialdearen arabera maila desberdina duena. Adiera ohikoenean, maila gorena da itsas armadetan.

## Etimologia

Hitzak jatorria du arabierazko amīr al-baḥr karguan, itsasoetako gudalburu, tartean latinaren etimologia herrikoia ere nahastu delarik, admiral era emateko (frantsesezkoa), latinezko admirabilis ("miresgarri") edo admiratus ("mirestua") tarteko. Euskarazko aldaerak, almirante Hego Euskal Herrian eta amiral Ipar Euskal Herrian, inguruko erdaren maileguak dira.

## Erreferentziak

* ↑ «Almirante». Euskaltzaindiaren Hiztegia. (Noiz kontsultatua: 2021-04-04.)
* ↑ «almirante - Elhuyar hiztegiak» hiztegiak.elhuyar.eus (Noiz kontsultatua: 2021-05-15).
* ↑ «admiral | Search Online Etymology Dictionary» www.etymonline.com (Noiz kontsultatua: 2021-03-12).

## Ikus, gainera

* Almiradio

## Kanpo-estekak

* Datuak: Q132851
* Multimedia: Admirals / Q132851
# Almirante Tamandaré do Sul

Almirante Tamandaré do Sul Brasilgo udalerri bat da, Rio Grande do Sul estatuan kokatua. 1.969 biztanle ditu 265,368 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q957758
* Multimedia: Almirante Tamandaré do Sul / Q957758
# Almirantegoaren uhartea

    Artikulu hau Alaskako uharteari buruzkoa da; Papua Ginea Berriko uhartedia gaitzat duena beste hau da: «Almirantegoaren uharteak»
Almirantegoaren uhartea (ingelesez Admiralty Island) Ozeano Barean dagoen Alaskako uhartea da, Alexander uhartedian kokaturik. 140 km-ko luzera eta 58 km-ko zabalera ditu, guztira 4.264,2 km²-ko azalera izanik. George Vancouverrek aurkitu zuenean Royal Navyn zegoenez, almiranteagoaren izena eman zion.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q359266
* Multimedia: Admiralty Island, Alaska / Q359266
# Almirante Oa kaleko 7. zenbakiko etxea

Almirante Oa kaleko 7. zenbakiko etxea Gipuzkoako Orio udalerrian dagoen etxe bat da. Orioko Alde Zaharran dago, Makazaga etxetik hurbil eta San Martin baselizara doan bidearen hasieran.
Beheko solairua eta beste bi gehiago ditu. Aurrealdeko beheko solairuan silarrizkoa du eta gainontzeko biak hormarri luzitukoa. Gailur burua antzinakoa da. Etxearen ate ederra nabarmentzekoa da, dobeladuna eta erdi puntukoa. Dobelako giltzan IHS bat du, eta bertan armarri landua.

## Kanpo estekak

* Datuak: Q25473941
* Multimedia: Almirante Oa 7 etxea / Q25473941
# Almirante Tamandaré (Paraná)

Almirante Tamandaré Brasilgo udalerri bat da, Paraná estatuan kokatua. 119.825 biztanle ditu 194,744 km²ko eremuan.

## Ikus, gainera

* Paraná

## Kanpo estekak

* Datuak: Q1650078
* Multimedia: Almirante Tamandaré (Paraná) / Q1650078